**ΕΡΓΑΣΙΑ 5**

Η εργασία περιλαμβάνει δύο μέρη. Παρακαλείσθε να απαντήσετε και στα δύο αναλυτικά.

A) Διαβάστε από το βιβλίο *Επιστήμες της Εκπαίδευσης: ένα δυναμικό διεπιστημονικό πεδίο* το κείμενο της Νέλλης Ασκούνη «Σχολείο και κοινωνικές ανισότητες Η κοινωνιολογική προσέγγιση της εκπαίδευσης». σελ. 255-276. Αν δεν έχετε παραλάβει το βιβλίο, θα το βρείτε αναρτημένο στα έγγραφα του μαθήματος.  Απαντήστε σε 800 λέξεις στην εξής άσκηση:

Στο ερώτημα *«γιατί τα παιδιά που προέρχονται από τα μη προνομιούχα κοινωνικά στρώματα (παιδιά εργατών, αγροτών, μεταναστών, μειονοτήτων) έχουν συχνά χαμηλή επίδοση και συναντούν σημαντικές δυσκολίες στο σχολείο;»* η απάντηση, όπως είδαμε, δεν μπορεί να είναι ότι δεν έχουν ικανότητες ή δεν είναι πολύ έξυπνα.  Ο κοινωνιολόγος θα διατυπώσει το ερώτημα με διαφορετικό τρόπο: Τι είναι αυτό που τα δυσκολεύει; Ποιες είναι οι απαιτήσεις του σχολείου τόσο σε γνωστικό επίπεδο όσο και σε επίπεδο συμπεριφοράς στις οποίες δυσκολεύονται να ανταποκριθούν; Από ποιους παράγοντες καθορίζονται αυτές οι απαιτήσεις; Τι ζητάει το σχολείο από τους γονείς για να βοηθήσουν τα παιδιά τους; Μπορούν όλοι οι γονείς να ανταποκριθούν;

Με βάση τη σχολική σας εμπειρία σκεφτείτε το περιεχόμενο των αναλυτικών προγραμμάτων, τον τρόπο διδασκαλίας και αξιολόγησης, τις πρακτικές των εκπαιδευτικών και προσπαθήστε να δώσετε μια πρώτη απάντηση σε αυτά τα ερωτήματα.

B) Επίσης δείτε το φιλμ «Ο δάσκαλος που άφηνε τα παιδιά να ονειρεύονται» και σημειώστε σε 300 λέξεις πώς βλέπετε την ταινία αυτή να σχετίζεται με τα ζητήματα κοινωνικών ανισοτήτων που συζητήσατε με αφορμή την άσκηση στην σελίδα 14 του κειμένου της Νέλλης Ασκούνη.

<https://youtu.be/AYBqo_9_8lk?si=PdxxL22Gic1vQwES>

Παράδοση εργασίας μέχρι Σάββατο 9 Νοεμβρίου 2024 στις 12 το βράδυ.